  Туспуктэм: vk.com (Большой этнографический диктант — 2022) Майя Бывальцева Удмуртиын Бадӟым этнографи диктантэз нимысьтыз радъям интыосын 3 сюрс 371 адями гожтӥз. Со сярысь элькунысь Калыкъёслэн эшъяськон юртсылэн пресс-службаез ивортӥз. Можга ёросысь площадкаосы 411 адями ветлӥз, элькунъя со тужгес бадӟым лыдпус. Со бере мынэ Якшур-Бьӧдья ёрос – 310, Ижкар – 276, Шаркан ёрос – 275, Балезино ёрос- 261 адями. Ужрадэ пыриськемъёслэн шоро-куспо арлыдзы – 36 арес. Тужгес пересезлы 89 арес, тужгес пиналэзлы – куать. 30 юанлы шонер валэктон сётыса, 100 балл басьтыны луэ вал, элькунъя шоро-куспо балл 64 луиз. Ватсалом, «Бадӟым этнографи диктант» ужрад 3-8 шуркынмонэ мынӥз. Пӧртэм калыкъёс сярысь тодон-валанъёсты акцилэн нимыко сайтаз но эскерыны луиз. Тодэ вайытом, 2021-т аырн Удмуртиын этнографи диктантэз 29 сюрс 601 адями гожтӥз.  Тегъёс: Этнографидиктант Удмуртия йӧслыкъёс Мерлык  